मेरठ में सीएनजी पंप पर युवक के गुप्तांग में नोजिल डालकर हवा भरने की घटना हुए ज्यादा दिन नहीं हुए हैं, ऐसी ही घटना धौलाना के औद्योगिक क्षेत्र स्थित एक फैक्ट्री में घटित हुई है। जहां मजाक-मजाक में एक दोस्त ने दूसरे दोस्त के गुप्तांग में प्रेशर मशीन का नोजिल डालकर हवा भर दी। जिसके चलते उसकी हलत बिगड़ गई। गंभीर अवस्था में उसे गाजियाबाद के अस्पताल में भर्ती कराया गया। जहां उपचार के दौरान युवक ने दम तोड़ दिया। मृतक के परिजनों ने धौलाना थाने पहुंचकर आरोपी के खिलाफ हत्या की रिपोर्ट दर्ज कराई है। जनपद बुलंदशहर के थाना नरसैना क्षेत्र के कल्याणपुर गांव निवासी करीब 21 वर्षीय नदीम पुत्र आसमोम्मद धौलाना के औद्योगिक क्षेत्र स्थित शीशे की फैक्ट्री में नौकरी करता था। उसका दोस्त बुलंदशहर के थाना जहांगीराबाद क्षेत्र के अमरगढ़ गांव निवासी अंचल पुत्र नन्हे भी उसी फैक्ट्री में नौकरी करता है। मंगलवार शाम दोनों दोस्त आपस में मजाक कर रहे थे। इसी बीच अंचल ने मजाक-मजाक में नदीम के गुप्तांग में प्रेशर मशीन का नोजिल डालकर उसके शरीर में हवा भर दी। जिसके चलते उसकी हालत बिगड़ गई। आनन-फानन में पीड़ित को गंभीर अवस्था में गाजियाबाद के निजी अस्पताल में भर्ती कराया गया। जहां बुधवार को उपचार के दौरान नदीम ने दम तोड़ दिया। युवक की मौत की सूचना मिलने पर पहुंचे उसके पिता आस मोहम्मद ने अंचल पर हत्या का आरोप लगाते हुए थाने में रिपोर्ट दर्ज कराई है। उधर, थाना प्रभारी नरेंद्र कुमार शर्मा का कहना है कि मृतक के पिताकी तहरीर पर आरोपी के खिलाफ रिपोर्ट दर्ज कर मामले की जांच शुरू कर दी है। जल्द ही आरोपी को गिरफ्तार कर लिया जाएगा। सात भाई-बहनों में पांचवे नंबर का था नदीम पीड़ित परिजनों ने बताया कि नदीम सात भाई-बहनों में पांचवें नंबर का था। थाने पहुंची मृतक की मां रैफुनिशा, पिता आस मौहम्मद, भाई मुस्तकीम, इमरान व सुलतान का रो-रोकर का बुरा हाल था। पुलिस ने पोस्टमार्टम करने के बाद शव को परिजनों के सुपुर्द कर दिया। -------------------सात माह पहले एक साथ नौकरी करने निकले थे दोनों दोस्त धौलाना। जनपद बुलंदशहर के अलग-अलग गांवों के रहने वाले दोनों दोस्त करीब सात माह पहले एक साथ नौकरी करने के लिए घर से निकले थे। दोनों ने हिमाचल में 6 माह तक नौकरी की। अंचल के जीजा जोकि धौलाना के औद्योगिक क्षेत्र में शीशा बनाने की फैक्ट्री में ठेकेदार ने 14 दिन पहले दोनों को यहां बुला लिया था। मंगलवार शाम दोनों दोस्तों ने ऐसा घिनौना मजाक किया कि नदीम की जान चली गई। उधर, परिजनों का कहना है कि हिमाचल में नौकरी करने के दौरान अंजल और नदीम के बीच कहासुनी हो गई थी। पीड़ित परिजनों ने आशंका जताई कि अंजल के जीजा ने उन्हें यहां बुलाकर हत्या का षड्यंत्र रचा है। ------------मेरठ में भी तीन दिन पहले हुई इस तरह की घटना मेरठ के खरखौदा थाना क्षेत्र में तीन दिन पहले सीएनजी पंप पर गाड़ी में गैस भरवाने के दौरान रुपयों के लेनदेन को लेकर पंप कर्मचारी और गाड़ी चालक में कहासुनी हो गई थी। बात इतनी बढ़ी की पंप कर्मचारी ने गाड़ी चालक के गुप्तांग में गैस भरने का नौजिल डालकर गैस भर दी थी। जिसमें गाड़ी चालक की मौत हो गई थी। इसी तरह का मामला धौलाना क्षेत्र में होने से लोगों में हड़कंप मच गया।